’जात्तरा’ बी साठे हुन्दी आप-बीती गै ऐ। एह् मद्रास यात्रा दे दौरान ट्रेन च मिले दे इक जोड़े किशोरी ते ओह्दे घरै-आले दी क्हानी ऐ। इस क्हानी च लेखक ने किशोरी दी मानसिक दशा ते नैसर्गिक तौर पर पैदा होने आली जरूरतें गी बड़े कुशल ढंगै कन्नै बांदे कीते दा ऐ। किशोरी दा पति ब्याह् दे इक म्हीने बाद गै पति-धर्म नभाने दे काबल नेईं रेहा ते किशोरी दे मनै च उस नैसर्गिक जरूरत गी पूरा करने आस्तै इक तृष्णा ऐ ताइयें ओह् लेखक गी आखदी ऐ ‘इत्थें महासागर दे कंढे तुसाढ़े कन्नै इक्कली आई आं, जे तुसें गी नमंतर देई जां जे साढ़ै घर आयो’। दिक्खी लैयो जे इस काली जुआनी च किन्नी सगन्ध ऐ...।’